«Ispaysoy» mikro GES o‘rtacha yillik elektr energiya ishlab chiqarishi hajmi 1,75 mln KW·soatni tashkil etadi. Foto: O‘zbekgidroenergo 28 iyul kuni «O‘zbekgidroenergo» AJ tomonidan Toshkent viloyatining Bo‘stonliq tumanida, Pskem daryosining chap irmog‘i hisoblangan Ispaysoyda yangi mikro GES ishga tushirildi. «Ispaysoy» mikro GES quvvati 200 KW bo‘lib, o‘rtacha yillik elektr energiya ishlab chiqarishi hajmi 1,75 mln KW·soatni tashkil etadi. Ispaysoy Bo‘stonliq tumani, Ispay qishlog‘idan oqib o‘tuvchi Pskem daryosiga quyiluvchi soy bo‘lib, uzunligi 13 km. Uning o‘rtacha yillik suv sarfi sekundiga 2,4 m3.